Rosa diamante

**Rosa Diamante** (fonetski: *Ružičasti Dijamant*) je meksičko-američka telenovela, produkcijske kuće Telemundo, snimana u koprodukciji sa Argosom tokom 2012.

## Sinopsis

Rosaura je prefinjena supruga Eduarda Sotomajora, predsednika jedne od najvećih meksičkih kompanija. No ova naizgled bezgrešna dama ima ljubavnika, a iz veze sa njim potpuno neplanirano rađa se devojčica. Rosaura odlučuje da se reši deteta i plaća ogorčenoj i tajanstvenoj Rakel da ga se otarasi. Ona devojčicu ostavlja u prestižnom internatu za dame, zajedno sa 18 belih i jednim roze dijamantom. Svakim belim plaćena je jedna godina detetovog boravka u ustanovi (do punoletstva), dok roze treba da joj se preda kada bude punoletna. Direktorka internata Mis Helen i njen ljubavnik i saučesnik Ramon devojčici daju ime Rosa.

Godine prolaze i Rosa se od simpatičnog devojčurka pretvara u prelepu devojku. Svojim najvećim blagom smatra svoju maštu, te prijateljstvo sa Evom, koja je takođe štićenica internata. Kada Eva upozna Hosea Ignasia Altamirana, mladog predsednika firme koja je rival Sotomajorovima, zaljubljuje se u njega i ostaje trudna. Međutim, nakon što se porodi, strašna tragedija obeležiće i njen i Rosin život. Da bi ispunila zavet dat pokojnoj prijateljici, Rosa je primorana da započne novi život. Preuzimajući identitet tragično nastradale drugarice i brigu o njenom tek rođenom sinu, ona želi da se osveti Hoseu, ubeđena da je upravo on odgovoran za Evinu smrt. Međutim, igra osvete pretvara se u ljubav, a kada dobro skrivane tajne isplivaju na površinu, Rosa shvata da joj je život za koji je mislila da joj ne pripada zapravo vrlo blizak...

## Likovi

* **Rosa** *(Karla Ernandez)* - Spontana, iskrena, inteligentna i radosna devojka, koja živi punim plućima, ne brinući za to šta će drugi reći, jer nikome ne mora da polaže račune. Ne zna ništa o svom poreklu, a svojom porodicom smatra prijateljicu Evu koju poznaje od detinjstva. Smatra da su to prijateljstvo i odanost jedino za šta se vredi žrtvovati.
* **Hose Ignasio** *([[Maurisio Okman]])* - Mladić siguran u sebe, lep i nepopravljivi zavodnik, kome žene padaju pod noge. Miljenik je svog oca Herarda i želi da njegovu firmu ujedini sa konkurentskom, ne bi li porodica imala monopol na tržištu. Neće prezati ni od čega da bi to postigao - spreman je da laže, vara i krade. Život će mu promeniti Rosa, jedina žena u koju će se istinski zaljubiti.
* **Rosaura** *(Lupita Ferer)* - Ogorčena supruga preduzetnika Eduarda Sotomajora. Najviše na svetu volela je svog sina Ernesta koji je poginuo u nesreći sa suprugom. Rosaura mrzi svoju unuku Evu, jer je ona jedina preživela strašan udes, pa je šalje u internat za dame da bi je se otarasila. Godinama krije mračnu tajnu koja joj ne da mira.
* **Barbara** *(Begonja Narvaez)* - Razmažena i buntovna devojka, naizgled nežna i dražesna, ali zapravo zlobna, zavidna i bolesno ambiciozna. Mrzi Rosu, verujući da je ona njena rođaka Eva. Smatra je uljezom koji je došao da joj oduzme mesto u kući, firmi, ali i u srcu njenog dečka Hosea Ignasija. Sa baba-tetkom Rosaurom sklapa pakt - učiniće sve da zagorča život "Evi".
* **Eduardo** *(Patrisio Kastiljo)* - Inteligentni bogataš, osnivač imperije Venus. Iako je bio oženjen Rosaurom, izlazio je sa drugim ženama, zbog čega je i ona tražila ljubavnike. Kada sazna za njenu trudnoću, udaljava se od nje i nikada joj ne oprašta taj greh. Obožava svoju unuku Evu i jedini je koji je posećuje u internatu.
* **Herardo** *(Luis Havijer)* - Ambiciozan i beskrupulozan čovek, vrlo uspešan u svom poslu. Temperamentni ženskaroš koji iz dubine duše mrzi Eduarda Sotomajora, smatrajući ga odgovornim za smrt svog oca. Nakon smrti prve supruge, sa kojom je dobio sinove Hosea i Herarda Juniora, ženi se Rakel, koja mu rađa kćerku Lusiju. U stalnom je sukobu sa starijim sinom, jer ne može da manipuliše njime, dok je Hose Ignasio njegov ponos.
* **Herardo Junior** *(Marko di Paula)* - Herardov sin i Hose Ignasiov brat. U porodici je crna ovca, jer nije ni ambiciozan ni zainteresovan za posao kao Hose. Iako dobro izgleda, manje je uspešan kod žena od svog brata. Tajanstven je i romantičan, na život gleda iz drugačijeg ugla nego članovi njegove porodice.

Rosa dijamante (Eva sotamor)

### Sporedne uloge

## Napomene i reference

## Vanjske veze
* Rosa Diamante Official Web Site